jkorsvik/nowiki_second_scrape_merged huggingface dataset:
Wang Chen (politiker)

Wang Chen (kinesisk: 王晨; pinyin: Wáng Chén; født i desember 1950 i Beijing) er en kinesisk kommunistisk politiker. Han ble i april 2008 leder for Statsrådets informasjonskontor.
Han var tidligere knyttet til Guangming Dagblad i mange år, og var denne avisens sjefredaktør fra 1995. I juni 2000 ble han visedirektør for Det kinesiske kommunistiske parti sentrale propagandadepartment. I august 2001 ble han sjefredaktør for Folkets Dagblad. I oktober samme år ble han viseformann for Kinas nasjonale journalistforening. Han ble så president for Folkets Dagblads nyhetsagentur. I mars 2003 ble han formann for De kinesiske avisers forening. 


== Referanser ==


== Eksterne lenker ==
(en) Wang Chen hos China Vitae 
Wang Chens profil hos xinhuanet.com
Kinas kommunistpartis 12. sentralkomité

Kinas kommunistpartis 12. sentralkomité var i sesjon fra september 1982 til november 1987. Det avholdte syv plenarsesjoner. 
Det hadde 210 medlemmer og 138 alternerende medlemmer.


== Medlemmer ==
Etter slektsnavnstegnets strøkrekkefølge:


== Kronologi ==
1. plenarsesjon

Når: 12.-13. september 1982
Hvor: Beijing
Betydning: Hu Yaobang ble valgt til partiets generalsekretær, med Zhao Ziyang som sin nummer to (skjønt han var listeført som fjerdemann blant topplederne). 28-medlens politbyrå, 6-medlemmers stående komite for politbyrået, og 5-medlemmers partisekretariat valgt. Den sentrale militærkommisjon etablert; Deng Xiaoping utnevnt til både dens leder og til leder av den sentrale rådgiverkommisjon. I sin avsluttende tale tok han opp pensjonering av de eldre ledere.2. plenarsesjon

Når: 11.-12. oktober 1983
Hvor: Beijing
Betydning: Vedtak av Sentralkomiteens beslutning om beriktigelse av partiets organisasjoner i den hensikt å rense partiet fra følgene av kulturrevolusjonen. Omtrent samtidig ble Kampanjen mot åndelig forurensning lansert under ledelse av Chen Yun. Dette var en av de få postmaoistiske plenarsesjoner som fokuserte på ideologiske anliggender.3. plenarsesjon

Når: 20. oktober 1984
Hvor: Beijing
Betydning: Vedtak av Sentralkomiteens beslutning om økonomiske reformer, som fremmet den nye kurs innen den økonomiske politikk som Deng Xiaopings hadde staket ut. Det ble sammenkalt en nasjonal partikonferanse om temaet.4. plenarsesjon

Når: 16. september 1985
Hvor: Beijing
Betydning: Anbefalinger til den stvende femårsplan ble approbert for fremleggelse for den nasjonale partikonferanse innkalt til den 20. september og så til Den nasjonale folkekongress, med det for øye å fremme reformtankene innen nasjonaløkonomien. Partiveteranene Ye Jianying og Huang Kecheng fratrådte.5. plenarsesjon

Når: 24. september 1985
Hvor: Beijing
Betydning: Møtet avholdt kort etter ovennevnte 20. september-konferansen. Fornyelse av medlemskapet av sentralkomiteen, den sentrale rådgivende kommisjon og den sentrale kommisjon for disiplininspeksjon. Li Peng ble medlem av politbyrået og sekretariatet.6. plenarsesjon

Når: 28. september 1986
Hvor: Beijing
Betydning: Vedtak av Sentralkomiteens resolusjon om byggingen av den sosialistiske åndelige kultur. Sammenkalling av partiets 13. nasjonalkongress besluttet.7. plenarsesjon

Når: 28. september 1987
Hvor: Beijing
Betydning: Møtet forberedte den 13. nasjonale partikonferanse. Det ble godkjent en plan for administrasjonsreform. Hu Yaobang gikk av som generalsekretær, og Zhao Ziyang ble utnevnt til fungerende generalsekretær.


== Eksterne lenker ==
12th Central Committee of the CPC, People's Daily Online.
Sølvprydvikler

Sølvprydvikler (Phiaris micana) er en sommerfugl i gruppen av viklere (Tortricidae). Arten har tidligere vært plassert i slekten Olethreutes.  


== Utseende ==
En middelsstor (vingespenn 13-18 millimeter), brun-brokete vikler. Forvingens grunnfarge er brun med varierende innslag av okerfargede skjell. I den indre delen er det et forholdsvis regelmessig, hvitt tverrbånd som kan ha noe okerfarge langs kanten. I vingens ytre del er det et uregelmessig, hvitt og okerfarget bånd som ofte er avbrutt i midten. Dessuten er de i den ytre delen flere sølvfargede tverrstreker. Bakvingen er gråbrun.


== Levevis ==
Arten finnes på myrer og andre fuktige steder, der larvene lever på mose og lave urter. De voksne sommerfuglene flyr i juli-august, mest om natten, men de skremmes også lett ut på dagtid.


== Utbredelse ==
Arten er utbredt i det meste av Europa, unntatt i den sørøstlige delen, og finnes også i det nordlige Asia. Den forekommer spredt over hele Norge, men det er få funn fra Nord-Norge.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Phiaris Hübner, 1825
sølvprydvikler, Phiaris micana (Denis & Schiffermüller, 1775)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Phiaris micana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) sølvprydvikler i Global Biodiversity Information Facility 
(no) sølvprydvikler hos Artsdatabanken 
(sv) sølvprydvikler hos Dyntaxa 
(en) sølvprydvikler hos Fauna Europaea 
(en) sølvprydvikler hos NCBI 
(en) Kategori:Phiaris micana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Skogprydvikler

Skogprydvikler (Phiaris palustrana) er en sommerfugl i gruppen av viklere (Tortricidae). Arten har tidligere vært plassert i slekten Olethreutes.


== Utseende ==
En middelsstor (vingespenn 14-16 millimeter) vikler. Forvingen har olivenbrun til rødbrun grunnfarge og to nokså smale, hvite tverrbånd, det ytterste av disse danner gjerne en omvendt "Y", dessuten noen hvite flekker nær spissen. I motsetning til mange beslektede arter har den ikke sølvfargede flekker eller streker i vingene.
Bakvingen er brun.


== Levevis ==
Arten lever mest på heier med spredte trær, ikke i skog slik det norske navnet skulle tyde på. Larvene spiser mose, og lever inne i et silkegalleri. De voksne sommerfuglene flyr mellom mai og august, mest i skumringen, men noen ganger også i solskinn på ettermiddagen.


== Utbredelse ==
Arten finnes over det meste av Europa, unntatt Den iberiske halvøya og de sørøstlige områdene, og også i det nordlige Asia og Nord-Amerika. Den er utbredt over hele Norge.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Phiaris Hübner, 1825
skogprydvikler, Phiaris palustrana (Lienig & Zeller, 1846)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Phiaris palustrana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) skogprydvikler i Global Biodiversity Information Facility 
(no) skogprydvikler hos Artsdatabanken 
(sv) skogprydvikler hos Dyntaxa 
(en) skogprydvikler hos Fauna Europaea 
(en) skogprydvikler hos NCBI 
(en) Kategori:Olethreutes palustrana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Nordlig prydvikler

Nordlig prydvikler (Phiaris septentrionana) er en sommerfugl i gruppen av viklere (Tortricidae). Arten har tidligere vært plassert i slekten Olethreutes.  


== Utseende ==
En middelsstor (vingespenn 16-17 millimeter), tettbygd vikler. Forvingen er spraglet i brunt og rødlig oker med tre litt utydelige, smale, hvite tverrbånd med brun midtstripe. Bakvingen er lyst brunlig.


== Levevis ==
Arten finnes på fjellet, i nord også i lavlandet. Larven og dens næringsplante(r) er ukjente. De voksne sommerfuglene flyr i juni-juli.


== Utbredelse ==
Arten ble beskrevet fra det østlige Nord-Amerika og er også utbredt i Mellom- og Nord-Europa og det nordlige Asia.
I Norge er den funnet i Oppland, og fra Sør-Trøndelag til Finnmark.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Phiaris Hübner, 1825
nordlig prydvikler, Phiaris septentrionana (Curtis, 1835)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr: [2]


== Eksterne lenker ==
(en) nordlig prydvikler i Global Biodiversity Information Facility 
(no) nordlig prydvikler hos Artsdatabanken 
(sv) nordlig prydvikler hos Dyntaxa 
(en) nordlig prydvikler hos Fauna Europaea 
(en) nordlig prydvikler hos NCBI 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
[3] Bilder av arten (nordamerikanske eksemplarer)
Fakultet for realfag og teknologi

Fakultet for realfag og teknologi (REALTEK), tidligere Institutt for matematiske realfag og teknologi (IMT), er teknologifakultetet på Norges miljø- og biovitenskapelige universitet (NMBU) og holder til i TF-kvartalet lengst øst på campus. Fakultetet har omkring 130 fast ansatte og har rundt 1100 studenter (2017). REALTEK utdanner lektorer i realfag, ingeniører og sivilingeniører, og har ansvaret for om lag 20 undervisnings- og forskningslaboratorier, mekanisk verksted, fiskefjøs og NMBUs biometeorologiske målestasjon.


== Studier ==
Fakultet for realfag og teknologi er ansvarlig for den disiplinorienterte teknologiutdannelsen (sivilingeniør) og lærerutdanningen ved NMBU. I tillegg er REALTEK ansvarlig for det grunnleggende emnetilbudet til alle NMBU-studier i fagene fysikk, matematikk og informatikk. REALTEK tilbyr følgende studieprogrammer: 

Sivilingeniørstudier/5-årig master i teknologi- Byggeteknikk og arkitektur
- Geomatikk
- Datavitenskap
- Industriell økonomi
- Maskin, prosess- og produktutvikling
- Miljøfysikk og fornybar energi
- Vann- og miljøteknikk (inkl desentrale VA-anlegg og gråvannsrensing)Bachelorstudier/3-årige- Energi- og miljøfysikk
- GeomatikkLærerutdanning- Lektorutdanning i naturvitenskapelige fag (5-årig)
- Praktisk-pedagogisk utdanning, PPU (1 årig – heltid)
- Praktisk-pedagogisk utdanning, PPU (2 årig – deltid)Kortere studier- Frie realfag (1-2 år)Masterstudier (2-årige)- Data Science


== Forskning ==
Fakultet for realfag og teknologi har om lag 50 ansatte i vitenskapelige stillinger, samt 60 doktorgradsstipendiater og post doc-er (2010) fordelt på følgende forskergrupper: 

Fornybar energi
Bærekraftig infrastruktur
Vann- og miljøteknikk (inkl helse)
Beregningsorientert biologi
Bildeanalyse og applikasjoner
Miljøorientert geomatikk Geofag
Kunnskap, undervisning og læring
Design og produktutvikling


== Næringsutvikling ==
REALTEK tilbyr produktutvikling og funksjonstesting for næringsliv og industri. 


== Eksterne lenker ==
Om REALTEK – Om Fakultet for realfag og teknologi
Studietilbud ved REALTEK
Båndprydvikler

Båndprydvikler (Phiaris bipunctana) er en sommerfugl i gruppen av viklere (Tortricidae). Arten har tidligere vært plassert i slekten Olethreutes.  


== Utseende ==
En middelsstor (vingespenn 17-20 millimeter), kontrastrikt farget vikler. Forvingen er mørkbrun til svart med to ganske brede, snøhvite tverrbånd som kan ha lysbrune midtstriper. Dessuten har vingen et varierende innsalg av lys blågrå skjell som kan danne flekker eller tverrstreker. Bakvingen er lyst gråbrun. Arten kan lett kjennes fra de andre prydviklerne på de kontrastrike vingetegningene, som hos typiske eksemplarer er nesten svart-hvite.


== Levevis ==
Larven lever mellom sammenspundne blader av blåbær (Vaccinium myrtillus).


== Utbredelse ==
Arten er utbredt i Europa, unntatt de vestligste og sørøstlige delene, og finnes også i det nordlige Asia. Den er vanlig over hele Norge.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Phiaris Hübner, 1825
båndprydvikler, Phiaris bipunctana (Fabricius, 1794)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr: [2]


== Eksterne lenker ==
(en) båndprydvikler i Global Biodiversity Information Facility 
(no) båndprydvikler hos Artsdatabanken 
(sv) båndprydvikler hos Dyntaxa 
(en) båndprydvikler hos Fauna Europaea 
(en) båndprydvikler hos NCBI 
(en) Kategori:Phiaris bipunctana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Desentrale VA-anlegg

Desentrale vann- og avløpsanlegg er fullverdige renseløsninger (septikløsninger)som kompletterer de konvensjonelle, store VA-anlegg. Desentrale vann og avløpsanlegg (kloakkanlegg) kan i prinsippet benyttes både i tett bebyggelse og spredt bebyggelse, men slike løsningene er mest vanlig i spredt bebyggelse og mindre tettsteder – gjerne i kombinasjon med kildeseparering hvor gråvann fra vask og dusj er atskilt fra svartvann (toalett og urinal).


== Eksterne lenker ==
Forskningsmiljø- Forskning på desentrale VA-anlegg
Utdanning (siv ing)- Utdanning (siv ing) innen VA-anlegg
Ikke kommersiell informasjon om desentrale VA-anlegg- www.avlop.no
Kildeseparering på Runde – Runde Miljøsenter har desentral VA-anlegg vakuumtoalett
Bella Akhmadulina

Bella Akhatuvna Akhmadulina (russisk: Белла ( (Изабе́лла) Ахатовна Ахмадулина; egentlig fornavn Isabella, født 10. april 1937 i Moskva i Sovjetunionen, død 29. november 2010 i Peredelkino) var en sovjetisk og russisk poet, novellist og oversetter, mest kjent for sin apolitiske skrivestil.
Til tross for den nevnte apolitiske holdning av det hun skrev, var Akhmadulina ofte kritisk til myndighetene i Sovjetunionen og hun talte ofte til fordel for andre, som Nobelprisvinnere som Boris Pasternak, Andrej Sakharov og Aleksandr Solsjenitsyn. Hun hadde et internasjonalt publikum, og da hun døde i 2010 ble hun hyllet av Russlands president Dmitrij Medvedev som kalte hennes poesi, en «klassiker av russisk litteratur». Hun er ofte blitt kalt en av de store poeter i det 20. århundre.


== Liv og virke ==


=== Bakgrunn ===
Bella Akhmadulina ble født som det eneste barn av en far som var tatar og en russisk-italiensk mor. Hun ble født i 1937 og bare 2 år gammel gjennomgikk hun en evakuering til Kazan sammen med familien sin da den andre verdenskrig brøt ut.


=== Karriere ===
Akhmadulinas litterære karriere begynte da hun arbeidet som journalist i Moskva-avisen, Metrostroevets, og hun forbedret sine poetiske evner sammen med en studiesirkel organisert av poeten Jevgenij Vinokurov. Hennes første dikt dukket opp etter å bli godkjent av forskjellige godt etablerte sovjetiske poeter.
Bellas første ekteskap begynte i 1954 med Jevgenij Jevtusjenko, en annen kjent poet av etterkrigs-perioden, hennes andre ektemann, siden 1960 var Jurij Nagibin, som var en kjent romanforfatter og manusforfatter. I 1971 giftet hun seg med filmregissøren Eldar Kuliev som hun fikk en datter, Elizaveta Kuljeva, sammen med. Datteren vokste også opp til å bli dikter og poet.
I 1974 giftet hun seg med sin siste ektemann, den berømte kunstneren og scenograf Boris Messerer. De hadde boliger både i Peredelkino og Moskva. Akhmadulina døde i sitt eget hjem i Peredelkino i nærheten av Moskva den 29. november 2010. Hun var da 73 år gammel. Hennes død ble annonsert omtrent en time senere. Akhmadulinas ektemann uttalte at hun døde av en hjertesykdom.


== Referanser ==


== Litteratur ==
Benjamin Specht: Die Lyrik Bella Achmadulinas. München: Sagner. 2005
Elaine Feinstein: Three Russian Poets: Margarita Aliger, Yunna Morits, Bella Achmadulina. Manchester : Carcanet Press, 1976


== Eksterne lenker ==
(en) Bella Akhmadulina – kategori av bilder, video eller lyd på Commons 
(en) Bella Akhmadulina på Internet Movie Database 
(en) Bella Akhmadulina hos The Movie Database
Eikerullvikler

Eikerullvikler (Eudemis profundana) er en sommerfugl i gruppen av viklere (Tortricidae). 


== Utseende ==
En middelsstor (vingespenn 14-20 millimeter) vikler. Forvingens grunnfarge er brun til brunrød med ganske variable, hvite og sølvfargede flekker og bånd. Midt i vingen nær bakkanten er det en oval, sølvhvit flekk.


== Levevis ==
Larven utvikler seg inne i et sammenrullet blad av eik (Quercus spp.).
De voksne sommerfuglene flyr i juli-august og kommer gjerne til lys.


== Utbredelse ==
Den er utbredt i det meste av Europa, og finnes også i Det nære østen. I Norge finnes den bare i de sørligste landsdelene der det vokser eik, langs kysten vestover til Rogaland.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Eudemis  Hübner, 1825
eikerullvikler, Eudemis profundana (Denis & Schiffermüller, 1775)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: Eudemis profundana  (Insecta: Lepidoptera: Tortricidae)
Eudemis profundana på UK Moths: Eudemis profundana - UKMoths
Fauna Europaea, utbredelsesdatabase for europeiske dyr: Fauna Europaea : Taxon Details


== Eksterne lenker ==
(en) eikerullvikler i Encyclopedia of Life 
(en) eikerullvikler i Global Biodiversity Information Facility 
(no) eikerullvikler hos Artsdatabanken 
(sv) eikerullvikler hos Dyntaxa 
(en) eikerullvikler hos Fauna Europaea 
(en) eikerullvikler hos NCBI 
(en) Kategori:Eudemis profundana – bilder, video eller lyd på Wikimedia Commons 
Eudemis profundana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Charmaine Hooper

Charmaine Elisabeth Hooper (født 15. januar 1968 i Georgetown, Guyana) er en kanadisk tidligere fotballspiller. Hooper regnes blant de beste fotballspillerne noensinne, sammen med Mia Hamm, Michelle Akers, Sun Wen, Bente Nordby og Hege Riise.


== Klubblag ==
Hooper begynte som fotballspiller i Zambia, der faren var stasjonert. Deretter flyttet hun til Nepean i Ontario, og spilte på Nepean Hotspurs som liten. Etter hvert flyttet hun til USA og spilte på North Carolina State University, der hun markerte seg tidlig. Dette var den første av mange utenlandsopphold. I 1993 dro Hooper til Norge og spilte en sesong for Donn i dennes debutsesong i Toppserien. Med god hjelp av Hooper kom Donn på fjerdeplass og Hooper selv kom på tredjeplass på toppscorerlisten det året. Hooper ble imidlertid ikke i Donn, og kort tid etter dro hun til Italia, der hun spilte for Lazio. Heller ikke der ble hun mer enn én sesong, og neste stopp ble Japan. Der hun i Norge og Italia hadde kommet i skyggen av Birthe Hegstad og Carolina Morace i toppscorerkampen, var hun i Japan langt bedre. For laget FC Prima Ham ble hun toppscorer i 1994 og 1995, kåret til «Årets spiller» i 1995 og ble tatt ut på laget i 1994, 1995 og 1996.Samtidig som hun spilte i Japan, brukte hun tiden mellom sesongene i USA, der hun spilte for Rockford Dactyls. I 1998 avsluttet hun karrieren i Japan, og spilte for Chicago Cobras fram til 2000. I 1999 scoret Hooper begge målet for verdenslaget mot USA i oppkjøringen til VM. Fra 2000-2003 spilte Hooper for Atlanta Beat i WUSA. Hooper markerte seg sterkt også der. I sin første sesong for Beat var hun med på å få laget til finale. Hun kom på andreplass i toppscorerlisten bak Tiffeny Milbrett, og ble tatt ut på årets lag. Hooper ble i Beat fram til ligaen og laget ble lagt ned sent i 2003. Siden da har Hooper vørt av og på innen klubbfotball. Hun spilte i 2006 for New Jersey Wildcats, og i 2008 for Fort Worth FC, men hun står ikke nevnt i Fort Worths spillerliste.


== Landslag ==
Hooper debuterte på det kanadiske landslaget den 7. juli 1986 mot USA. Hun har vært med i startoppstillingen i VM i 1995, 1999 og 2003 og tilsammen scoret fire mål. Hooper og noen andre spillere ble i 2006 suspendert for å ikke ha møtt opp på en trening i Newfoundland.
Hooper har en fotballbane i Ontario oppkalt etter seg.


== Referanser ==


== Kilder ==
Biografi ved CanadaSoccer
NC State Women's soccer Arkivert 19. januar 2015 hos Wayback Machine.


== Eksterne lenker ==
(en) Charmaine Hooper – Canada Sports Hall of Fame 
(en) Charmaine Hooper – FIFA 
(en) Charmaine Hooper – WorldFootball.net 
(de) Charmaine Hooper – Soccerdonna 
(en) Charmaine Hooper – FBref
Heggerullvikler

Heggerullvikler (Eudemis porphyrana) er en sommerfugl i gruppen av viklere (Tortricidae). 


== Utseende ==
En middelsstor (vingespenn 17-21 millimeter) vikler. Thorax har to oppstående hårkvaster. Forvingen er blekt okerfarget i den indre og bakre delen, mørkbrun i den ytre og fremre. Vingen har to litt uregelmessige, hvite tverrbånd med mørk midtstripe, det ytterste av disse danner gjerne en "Y". Bakvingen er lyst gråbrun.


== Levevis ==
Arten har larver som lever på hegg (Prunus padus) og eple (Malus domestica), men også på mange andre løvtrær. Den kan av og til gjøre noe skade på frukttrær.
De voksne sommerfuglene flyr om natten i juli-august og kommer gjerne til lys.


== Utbredelse ==
Den er utbredt over det meste av Europa, og også i den nordlige delen av Asia.
I Norge finnes den på Østlandet og Sørlandet.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Eudemis  Hübner, 1825
heggerullvikler, Eudemis porphyrana (Hübner, 1799)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: Eudemis porphyrana  (Insecta: Lepidoptera: Tortricidae)
Eudemis porphyrana på UK Moths: Eudemis porphyrana - UKMoths
Fauna Europaea, utbredelsesdatabase for europeiske dyr: Fauna Europaea : Taxon Details


== Eksterne lenker ==
(en) heggerullvikler i Encyclopedia of Life 
(en) heggerullvikler i Global Biodiversity Information Facility 
(no) heggerullvikler hos Artsdatabanken 
(sv) heggerullvikler hos Dyntaxa 
(en) heggerullvikler hos Fauna Europaea 
(en) heggerullvikler hos NCBI 
(en) Kategori:Eudemis porphyrana – bilder, video eller lyd på Wikimedia Commons 
Eudemis porphyrana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.